Muistitko ottaa hyönteiskarkotteen?
Jep. Ja aurinkovoidetta.
Selvä. Entä ensiapulaukku ja paristot? -En ole ensi kertaa pappia kyydissä.
Niin, tiedän. Olet retkeilyn asiantuntija.
Ymmärrän. Haluan varmistaa, että meillä on kaikki,
koska emme voi mennä kauppaan.
Homma hallussa, muru.
Auta minua asentamaan perillä aurinkokäyttöinen suihkulaukku.
Miksi emme käytä jokea? -Kylpemiseenkö?
Niin.
Miksi katsot minua noin? Voi ei.
Pidät varmasti suihkulaukusta. -Voi luoja.
Soitan Brielle, kun on vielä kenttää.
CLOVER CANYON 30 KILOMETRIÄ
Hei. Luulin, että olette jo leirintäalueella.
Melkein perillä. Halusimme puhua sinulle ensin.
Oikeudenkäynti on huomenna. Miten pärjäilet?
Halusimme kertoa, miten ylpeitä olemme sinusta.
Ajattelemme sinua.
Olette ihania. Mutta olen kunnossa.
Olen hieman hermostunut, mutta selviän kyllä.
Olen iloinen, että Brady on tukenasi.
Itse asiassa menen Sacramentoon yksin.
Onko tapahtunut jotain?
Ei, päätin vain hoitaa tämän yksin.
Oletko varma? Voimme palata.
Ei. Älkää nyt. Arvostan sitä.
Muistatko, mitä sanoin?
Seuraa esimerkkiäni. Eniten auttaa se, että teillä on hauskaa.
Se onnistuu.
Selvä. Sano terveisiä äidille.
Hän tykkää kuulla suosikistaan.
Älä siitä huoli. Teen sen.
Selvä. Hei, menetämme signaalin. Nähdään, kun palaamme.
Rakastan sinua.
Ja minä sinua.
EILINEN VAIVAA MINUA. VOIMMEKO PUHUA?
Hyvää huomenta
Olemme puhuneet koko yön
Hyvää huomenta vaan
Hyvää huomenta On hienoa valvoa myöhään
Hyvää huomenta
Hyvää huomenta sinulle
En tiennyt, että osaat laulaa ja tanssia. -En kutsuisi tätä sellaisiksi.
Kävin lukiossa musiikkiteatterilinjaa pari vuotta.
Sinä se näyttelijä olet. -Anna kun arvaan. Teit sen tytön takia.
Itse asiassa lukion draamaopettajani, neiti Farzin takia.
Elämäni parhaat neljä vuotta.
Ajattelin, että esittäisimme talvella Laulavat sadepisarat yhteisöteatterissa.
Sinun täytyy koe-esiintyä.
Laulu- ja tanssiajat ovat takanani.
Älä viitsi. Olet synnynnäinen lahjakkuus.
Kaikki potilaasi tulisivat katsomaan sinua.
Juuri sitä pelkään.
Luulin, että sinulla on vapaapäivä. -On.
Halusin tuoda tuoreita kukkia ja keittää sinulle kahvia.
Doc on myös poissa tänä aamuna.
Sinulla on aika kevyt aikataulu,
mutta jos tarvitset jotain, olen vain puhelun päässä.
Yritän olla häiritsemättä.
Mutta sinua kaivataan kyllä.
Onko Doc kunnossa? Hän ei kertonut, ettei tule tänään.
Hän on terve kuin pukki.
Vain henkilökohtainen asia.
Selvä. -Selvä.
Pane pääsi nojalle.
Pistokset tuntuvat toimivan.
Viime päivinä on ollut ongelmia. Pieniä ongelmia.
Lääkärin pitäisi nähdä, mitä on tekeillä.
Katso vihreää ristiä äläkä räpyttele.
Miltä näyttää?
Toistaiseksi kaikki hyvin.
Nyt vasen silmä.
Tämä vain…
Miltä näyttää?
Saimme hyviä kuvia.
Tohtori Peterson kertoo testitulokset.
Kiitos.
Hei. Huomenta.
Nyt tajuan makuuhuoneen baarin yläpuolella.
Hei, ei. Ei se sitä varten ole.
Vuokralaiseni muutti juuri pois.
En tuomitse.
Tavallaan pidän siitä.
Voisitko?
Eilen oli kivaa.
Jäätkö siis aamiaiselle?
Voin tehdä köyhiä ritareita panettonesta.
Tuoreita mansikoita, mascarponea.
Ei. Kiitos.
En syö aamiaista.
Tai sitä, mitä äsken sanoit.
Selvä. Hei, voin tehdä jotain muuta.
Olet söpö.
Olen myöhässä.
Voinko soittaa joskus?
Haluaisin nähdä uudestaan. -Löydän sinut kyllä.
Seksiullakoltasi, joka on sopivasti baarisi yläpuolella.
Se ei ole sitä varten.
Voi luoja, täällä on kaunista.
Mitä minä sanoin?
Ei sieluakaan lähimaillakaan.
Miten löysit tämän?
Muistatko kaverini Bradin?
Brad? Aivan, Brad. Hän sai sydänkohtauksen 900 metrissä. Muistan hänet.
Hän antoi minulle lentotunteja tämän kanjonin yli.
Tämä oli tarpeeksi kaukana, jos syöksyn maahan.
Aloitetaan tärkeimmästä. Tyhjennämme auton.
Muistuta minua. Miksemme tulleet matkailuautolla?
Retkeily ei ole retkeilyä ilman telttaa.
Mitä retkeily on ilmapatjan kanssa?
Kekseliästä.
Älä viitsi. En anna raskaana olevan morsiameni nukkua maassa.
Tämän takia tulemme toimeen niin hyvin. -Olemme hyvä tiimi.
Puskissa on jotain.
Se on varmaan orava.
Tuo ei ole orava.
Pelottelenko sen esiin? -Tee se.
Iso, pelottava orava? -Voisitko?
Selvä.
Selviät kyllä.
Tule tänne, orava.
Sillä on isot kynnet.
Taisimme selvitä.
Mitä minä sanoin?
Saimme sinut!
Selvä. Alas, Mel. Nopeasti. Meidät on saarrettu!
Wyatt, Olivia. Häiritsettekö näitä mukavia ihmisiä?
Olemme tosi pahoillamme. Katsoimme hetkeksi muualle.
Ei, kaikki on hyvin. Ei haittaa.
Työskentelet klinikalla Virgin Riverissä. -Kyllä. Työskentelin. Mel. Tämä on Jack.
Hei. Jack Sheridan. Tapasimme baarissa. -Olen Johnny. Tämä on mieheni Adrian.
Näytit tutulta. Henry kävi klinikalla kuukausi sitten. Hoidit häntä hyvin.
Kyllä, muistan sinut. Sinulla oli korvatulehdus.
Niin. -Niin oli.
Korjasiko hän sinut? -Joo.
Hauska nähdä taas. Olemme todella pahoillamme.
Pidämme heidät poissa jaloistanne.
Mennään! Ette edes huomaa läsnäoloamme.
Selvä. Nähdään.
Okei. -Anteeksi!
Ei niin rauhallista. -Ei.
Hengitä sisään.
Ja ulos.
Pää ylös ja venytä.
Uudestaan.
Miten kehoni vääntäminen rinkeliksi auttaakaan aivovauriotani?
Sanoit haluavasi ottaa kuntoutuksen vakavasti.
Jooga auttaa aivovauriopotilaiden tasapainoa ja keskittymistä.
Selvä. Pitää avata ovi.
Huomenta. Tulin kutsumaan sinut tyttöjen retkelle kylpylään.
Olisi mukavaa hemmotella itseämme.
Ja Lydie ja Muriel ovat siellä.
Päivä kylpylässä tekisi sinulle hyvää. Vai mitä?
Se riippuu. Onko Brutus tulossa?
Jos viittaat Jo Elleniin, en tiedä, tuleeko hän.
Sitten en tiedä, pääsenkö.
Vernon ei ole palannut, ja kiitos Jo Ellenin,
kaikki tietävät, etten voi ajaa.
Minä vien sinut. -Loistavaa.
Sitten se on sovittu. Tavataan keskipäivällä Crystal Waters Spassa.
Olet avustajani, mutta en pidä siitä, miten avulias olet.
Kiitos paljon.
Brie.
Mike. Hei. Olen pahoillani. En huomannut sinua.
Miten voit? Ajattelinkin sinua hiljattain.
Niinkö? -Niin.
Kaipaan pikku kyttäyskeikkojamme.
Sama täällä.
Ei, minulla on ollut kiire töiden ja muun kanssa.
Saitko koskaan selville, kuka pani pommin Calvinin veneeseen?
Tapaus on yhä kesken,
mutta Calvin on poissa, joten Bradyn pitäisi olla turvassa.
Aivan.
Pärjäätkö?
Itse asiassa en. Elämäni on tosi kaoottista.
Minulla on paljon mielessäni.
No, kun minun elämäni on kaoottista,
mitä tapahtuu useammin kuin uskoisit…
Ole hiljaa.
Tykkään ajatella, että todellisuudessa olen tärkeä tyyppi.
Niin. Minulla on tärkeä työ, ihmiset luottavat minuun -
ja olen tehnyt paljon asemani eteen. Sitten sanon sen antaumuksella ääneen.
Kokeile sitä kanssani. -Ei onnistu.
Selvä. Olen tärkeä…
Olen tärkeä… -Olen tärkeä tyyppi.
Minulla on tärkeä työ.
Ihmiset luottavat minuun.
Olen tehnyt paljon asemani eteen.
Olen tärkeä tyyppi. -Sanoin niin.
Olen tärkeä tyyppi. -Hyvä on. Olen tärkeä tyyppi. Jessus.
Helpottiko?
Kyllä, oloni on parempi.
Selvä.
Työni on siis tehty.
Nähdään.
Selvä. Tämän pitäisi riittää.
Selvä. Polttopuut ovat valmiina, teltta on pystytetty, kaikki on purettu.
Olemme aikataulussa.
Aikataulussa?
Seuraavaksi vaellamme ennen kuin tulee liian kuuma.
Sitten voimme vilvoitella uimalla ja syödä lounasta.
Sitten viimeistelen vauvan mekon helman.
Teitkö listan kaikista listoistasi?
Pitääksesi ne järjestyksessä.
Ikävä kertoa tämä,
mutta retkeilyhommien pitäisi rentouttaa -
ja rauhoittaa. Anna vain mennä,
ole yhtä luonnon kanssa.
Ja luonto on arvaamaton.
Hei, kaverit!
Mitä kuuluu, ipanat?
Hei. -Voitteko leikkiä kanssamme?
Anna palaa, kamu! Mene! Hyvä!
Hyvä! -Pystyt siihen.
Ja se oli siinä!
Minä voitin!
Yläfemma.
Jee! -Hei!
Tuo on huijausta. -Pelkkä muotoseikka.
Ei, hän on oikeassa. Käsiä ei saa käyttää.
Muru, älä viitsi. Se on vain peliä. -Muru, on noudatettava sääntöjä.
Älä huoli. Teemme sen ensi kerralla. Selvä. Lähtee…
Anna palaa! -Potkaise!
He vannoivat, etteivät häiritse teitä. -Voi luoja, ei tämä haittaa yhtään.
Anna mennä, Henry.
Hän on hyvä lasten kanssa. -Tiedän. Eikö olekin?
Mekin odotamme lasta.
Mitä? Eikä. Onnittelut.
Kiitos. Niin. Olemme -
todella innoissamme.
Valmistautukaa, koska kaikki muuttuu.
Jackista tulee loistava isä. Katsokaa häntä.
Hänen pitäisi tulla lapsenvahdiksi. -Niin.
Emme ole olleet kahden kahdeksaan vuoteen. -Oikeasti?
Voi luoja. Miksette mene tekemään jotain? Vahdimme lapsia.
Oikeasti? -Niin.
Olet ihana.
Totta kai. -Haluaisimme vähän patikoida.
Niin. -Selvä, hienoa.
Backbreaker!
Hei, muru.
He lähtevät patikoimaan, ja me vahdimme lapsia. Sopiiko?
Oikeasti? Paras päivä ikinä. Pitäkää hauskaa.
Olette mahtavia.
Emme viivy kauan. -Ei kiirettä.
Lupaatteko käyttäytyä? -Kyllä, isä!
Kiitos paljon.
Pitäkää hauskaa. -Kiitos.
Arrr! Juostaan kilpaa tuon merirosvolaivan luo!
Joo!
Brie.
Hei.
Brady, mitä teet täällä?
Tiedän, ettet halua minun tulevan Sacramentoon, mutta haluan olla tukenasi.
Tuntolevyt muistuttavat, että olen tarpeeksi vahva selviytymään kaikesta.
Ehkä ne auttavat sinuakin.
Tämä on hyvin huomaavainen ele.
Mutta se ei korjaa asioita.
Jos haluat korjata välimme, sinun on löydettävä tiesi ulos tästä sotkusta.
Hei.
Hei, Denny. -Olet aikaisin kotona.
Luulin, että olisit yhä klinikalla. -Päätin pitää vapaapäivän.
Onko kaikki hyvin?
Ei syytä huoleen. -Olen huoneessani, jos tarvitset jotain.
Itse asiassa…
Haluatko lähteä kanssani kalaan tänään? -Kyllä. Olet luvannut opettaa minua.
Tämä on se suuri päivä. Tavataan kymmeneltä ulkona.
Kuulostaa hyvältä.
Hope, pääsit tulemaan.
Connie, et kertonut, että hän tulisi tänne.
No, yllätys.
Ei kovin hyvä sellainen.
Tiedän, että tilanne on ollut kireä piirissämme viime aikoina,
mutta asiat eivät saa tulla välillemme.
Olemme niin toisiinsa ommeltu joukko.
Kauanko mietit tuota upeaa heittoa?
Connie ei keksinyt muuta tapaa, jolla yhdistää meidät.
Olemme kaikki järkeviä aikuisia. Voimme hyödyntää tilannetta.
Teidän täytyy. Ostin senioripaketin, enkä saa hyvitystä.
Mikä tuo haju on? Se on kaikkialla.
Tuo on nuortumisen tuoksu, kultaseni.
Kuumista lähteistä lähtee tietynlainen tuoksu.
Nuortuminen löyhkää.
Kaikki on suunniteltu valmiiksi, leidit.
Ensin lämmittelemme saunassa.
Kaikki on hoidossa. Soita, jos tarvitset jotain.
Mitä aiot? Jos nakuilen näiden eukkojen kanssa, nakuilet sinäkin.
Ole hyvä.
Yksi olut, kaksi juuriolutta.
Tulossa.
Joku on tänään hyvällä tuulella. -Älä viitsi. Olen aina hyvällä tuulella.
Ei.
Jokin on muuttunut.
Taisit saada vähän toimintaa.
Eikö sinun pitäisi tarjoilla?
Kuka se oli?
Ole kiltti. Lopettaisitko?
Hyvä on.
Palomies tuli eilen drinkille.
Palomies? Kiva.
Tapaatteko uudestaan?
No, minä…
Haluaisin, mutta hän ei jättänyt numeroaan.
Lähtikö hän hymy huulillaan?
Niinkö? Sitten teit kaiken, mitä piti, ystäväni.
En tiedä.
Olen tottunut perinteiseen seurusteluun.
Missä säännöt ovat selvät.
Mutta tämä on erilaista.
Kuin hän olisi kuljettajan paikalla.
Istu alas ja nauti kyydistä. Saatat jopa pitää siitä.
Auttakaa. Pelastakaa minut.
Pelastan sinut!
Turjakkeet! Nitistän teidät!
Arrr, antakaa neito minulle.
Voi ei.
Wyatt, ei niin lähellä hänen kasvojaan.
Ei. Selvä. Leikitään jotain muuta.
Älä viitsi. He vain pitävät hauskaa.
Niin.
Vaikka olet hauska isä, toivottavasti minä en leiki aina pahaa poliisia.
Kummankaan ei tarvitse olla paha.
Lapset tarvitsevat rakennetta.
Mutta hauskaakin pitää olla.
Heidän pitää juosta ja leikkiä.
Niin. Mitä he voivat tehdä tietyissä rajoissa.
Wyatt, anna se takaisin! -Niin.
Olkaa varovaisia.
Kyynärpääni!
Hyvä heitto.
Pidä se suorassa. Ei liian nopeasti.
Noin. Parempi.
On mukavaa, että olet täällä, Denny. -On mukavaa olla täällä.
Mietitkö yhä matkustamista?
En ole ajatellut sitä viime aikoina.
Se johtuu kai Lizziestä.
Asiat näyttävät sujuvan hyvin välillänne.
Kyllä.
En ole seurustellut hänen kaltaisensa kanssa.
Mitä tarkoitat?
Hän osaa elää hetkessä.
Hän auttaa minuakin keskittymään nykyhetkeen.
Niin.
Pidät hänestä todella.
Tosi paljon.
No,
Lizzie on uskomaton nuori nainen, ja olet onnekas.
Hän on fiksu ja tekee kaikkensa itselleen tärkeiden ihmisten eteen.
Näen sen. Se on suosikkipiirteeni hänessä.
En ymmärrä, miksi et voi tehdä molempia.
Mitä tarkoitat?
Matkustaminen maailmalla on hieno kokemus,
mutta vielä parempi on jakaa se -
jonkun kanssa, josta välittää.
Tämä alkaa sujua sinulta.
Yllättävän vaikeaa.
Hyvä.
Connie-täti?
Mitä muuta on suunnitelmissa?
Seuraavaksi mutakylpyjä.
Onko täällä normaaleja kylpyläjuttuja, kuten mani- ja pedikyyrejä?
Mitä hienoa on hikoilla laatikossa?
Sauna avaa huokoset.
Ja kiinteyttää. Ja tiukentaa.
Aloitin ikäisenäsi, Lizzie.
Ihmiset sanovat, että näytän 10 vuotta nuoremmalta.
Ihmiset valehtelevat. -Hope. Älä ole kateellinen.
Anteeksi, Muriel. En halunnut olla töykeä.
Aivovaurioni kai taas oireilee.
Minäkin nautin hyvästä saunasta.
Vain se auttaa, kun termostaattini reistailee.
Termostaatti reistailee? Tai anna olla. En halua tietää.
Se on kuuma aalto.
Yksi monista asioista, joita edessäsi on.
Onneksi siihen on vielä ikuisuus.
Voi ei. Vuodet kiitävät yllättävän nopeasti.
Tuntuu kuin olisin ollut ikäisesi vasta eilen.
Aina kun katson peiliin, ihmettelen,
kuka ihme minua sieltä tuijottaa takaisin.
Minulla oli aina paineita -
pitää tiukasti kiinni nuoruudestani.
Sitten eräänä päivänä heräsin ja ajattelin,
että miksi kidutan itseäni.
Kaikki saavat olla nuoria.
Mutta kaikki eivät ole niin onnekkaita, että saavat elää vanhoiksi.
Lydie, olet oikeassa.
Kunpa Lilly olisi nyt täällä kanssamme.
Vanha t-paita ja jää auttaa. Mukavan kylmää.
Kiitos. -Miten sujuu?
Hyvä uutinen on, että kaikki luut ja lihakset ovat oikeissa paikoissa.
Mutta tämä nivelside ei ole siellä, missä pitäisi.
Mutta osaan korjata sen.
Ei. -Tiedän.
Hei, kaveri. Arvaa mitä?
Sinulla on maailman paras hoitaja.
Hei, Wyatt.
Onko kotonanne lemmikkejä?
On?
Kissa nimeltä Salama.
Kissa nimeltä Salama. Se on siisti nimi.
Onko se salamannopea?
No niin.
Se oli nopeaa.
Minähän sanoin.
Siistiä. Tee se uudestaan.
Ei. -Ei.
Eiköhän yksi kerta riitä tältä päivältä.
Hei, kaverit.
Hei.
Pidä vain jäätä siinä. -Mitä tapahtui?
Hän on kunnossa. Kyynärpää oli osittain sijoiltaan.
Se on yleinen vamma lapsilla.
Olen pahoillani. Rajuja leikkejä. -Ei se mitään. Vahinkoja sattuu.
Adrian haluaa antaa lasten riehua kotona… -Joskus lapset leikkivät rajusti.
Annat heidän riehua koko ajan.
Annan heidän olla lapsia. Siinä on ero.
Itse olet helikopterivanhempi.
Aika hyvin ensimmäiseksi kalastuspäiväksesi.
Kiitos.
Denny.
Olenko sanonut, kuinka ylpeä olen sinusta? -Olet hyvä opettamaan.
En tarkoita perhokalastusta.
Tiedän, ettei tilanteesi ole helppo.
Olet tehnyt sen arvokkaammin ja hienommin -
kuin kukaan muu tuntemani.
Haluan, että tiedät sen.
Arvostan tuota.
Mutta en ole suhtautunut asiaan aina näin rauhallisesti.
Kun tulokseni oli positiivinen, olin peloissani.
Oli vaikea edes puhua siitä.
Olin ilmoittamassa pääainettani,
ja yhtäkkiä laskin jäljellä olevia elinvuosiani.
Joten tavallaan lamaannuin hetkeksi.
Vasta kun tulin tänne, aloin taas avautua.
Ennen kuin tulit kaupunkiin,
minulle kerrottiin, että saatan menettää näköni.
Minulla on silmänpohjan ikärappeuma.
Enkä halunnut kohdata sitä.
Mutta hoidot eivät enää tehoa toisessa silmässäni.
Joten minä…
Olen itsekin laskenut päiviä.
Paljonko minulla on aikaa klinikallani,
kauanko saan katsoa vaimoani silmiin.
Olen pahoillani.
Onko sinulla hoitovaihtoehtoja?
On yksi kliininen tutkimus,
mutta sillä voi olla vakavia sivuvaikutuksia.
Kuten pysyvä sokeus.
Joten sinä…
Otat riskin hoidon kanssa -
tai sokeudut joka tapauksessa?
Aivan.
Olen hoitanut ihmisiä lähes 40 vuotta.
Kaikki tässä kaupungissa kutsuvat minua Dociksi, hyvänen aika.
Ja jos en ole enää lääkäri,
kuka minä olen?
Isoisä.
Olet isoisäni.
Kiitos.
Kiitos, pojanpoika.
Kuuluuko tämän kihelmöidä?
Kyllä. Se tarkoittaa, että se toimii.
Se poistaa kaikki myrkyt.
Maksamme siis omissa myrkyissämme istumisesta?
Juuri niin.
Täytyy myöntää, että tämä on mukavaa.
Kuulinko Hope McRaen myöntävän, että hänellä on hauskaa?
Kyllä vain.
Ystävien seura saa minut tuntemaan oloni normaaliksi.
Hienoa, että voit paremmin, Hope.
Todella.
Olen tehnyt korjaavaa joogaa, ja se tekee ihmeitä.
Joogan on todettu auttavan aivovauriopotilaita tasapainossa ja…
Jossain muussa.
Hienoa, Hope. Älä vaadi itseltäsi liikaa.
Toipuminen vie aikaa.
En tajunnut, että olet lääkäri, Jo Ellen.
Toipumisprosessini sujuu hyvin.
Toivottavasti se on totta. -Se on totta.
Sitten olet varmasti pian taas täysin jaloillasi.
Olin pois jaloiltani vain siksi,
että sabotoit minua saadaksesi Nickin virkaan.
Olet harhainen. En tehnyt sellaista.
Myönnä se. Olet likainen petturi.
Olet tosi naurettava.
Olet vihainen minulle, koska jaoin huoleni aviomieheni kanssa,
koska ajoit suoraan toisen auton perään.
Tuo on liioittelua.
Se oli vain pieni peltikolari, ja tiedät sen.
Ja kaikki tietävät, että Nick on havitellut työtäni vuosia.
Ei ihme, että alennuitte loanheittoon.
Emme todellakaan alentuneet.
Jos se näyttää loalta ja haisee loalta,
niin arvaa mitä? Se todennäköisesti on lokaa.
Hei, meidän pitäisi…
Mikä naurattaa?
Minua ei ole heitetty ulos mistään kuin viimeksi kaksikymppisenä.
Minusta koko juttu oli nolo.
Joukko aikuisia naisia heittelee toisiaan mudalla.
Minusta ei.
En kadu sitä ollenkaan. En yhtään sanaa enkä grammaakaan mutaa.
Hope, nyt riittää!
Jos haluat olla vihainen minulle, se sopii.
Mutta totuus on, että istuit ratissa, kun ei olisi pitänyt.
Joku olisi voinut kuolla.
Ja pelkään, että jos teeskentelet olevasi parantunut,
et ole ehkä niin onnekas ensi kerralla.
Piirimme kutistuu.
En kestä menettää enää toista ystävää.
En ole vihainen sinulle, Jo Ellen.
Olen vihainen tilanteelle. Olen vihainen, että tarvitsen avustajan.
Olen vihainen, että minulla on fysioterapiaa. Olen vihainen,
ettei koko kaupunki usko minuun.
Ja olen vihainen, että saatan olla samaa mieltä heidän kanssaan.
Entä jos en enää palaa ennalleni?
Totta puhuen, Hope,
et ollut koskaan järin mahtava.
Voi, kultaseni.
Luotan siihen, että kun selviät tästä,
todella selviät tästä, olet parempi kuin koskaan.
Kyllä. Tulkaa tänne.
No niin, tyttö.
Hei.
Yllätyin kuullessani sinusta. Kaikki hyvin?
Ei oikeastaan.
Olen kiipelissä.
Ei siis mitään uutta.
Sinun pitäisi tietää, että Calvin on kuollut, mutta liiketoiminta ei.
Hänellä oli pomo,
ja se nainen vetelee yhä naruista.
Mistä tiedät?
Luottamuksellisena ilmiantajana kerron kaiken.
Aivan. Sitäkö tämä on?
Selvä, Brady.
Miksi luottaisin sinuun?
Olemme olleet tilanteessa aiemminkin. Muistatko?
Emerald Lumberin ratsia epäonnistui.
Toimimme nyt toisin.
Onko selvä? Ei DEA:ta, FBI:tä eikä sheriffin toimistoa.
Vain me.
Teemme tämän itse.
Calvinin pomo on nainen nimeltä Melissa Montgomery.
Hän salakuljettaa yhä huumeita Emerald Lumberin kautta.
Toisin sanoen olet taas tekemässä samaa paskaa kuin ennen.
Miksi en heittäisi sinua vankilaan? -Koska sitten sinulla ei ole mitään.
Antaisit vain Melissalle yliotteen.
Sitä paitsi…
En voinut muuta.
Hän uhkasi Brien henkeä, jos en tottele.
Onko Brie mukana tässä?
Yritin vastustaa.
He heittivät kiven hänen ikkunastaan. -Olisit kertonut.
Kerron nyt.
Okei? Käännyn puoleesi nyt.
Kerroin Brielle osan, mutta jos en selviä tästä sotkusta, menetän hänet kokonaan.
Uskon sen.
Luottamuksellisena ilmiantajana oleminen on vaarallista, eikä takuita ole.
Älä viitsi. Tiedän sen.
Jos jollekulle käy huonosti, niin minulle. Ei Brielle. Hän ei ansaitse tätä.
Ei niin.
Yritetään.
Mutta varoitan sinua. Et voi kertoa Brielle mitään.
Ei, ennen kuin nujerramme Melissan.
Jos nujerramme hänet.
Asia selvä.
Sovittu siis?
Hei.
Olosi näyttää mukavalta.
Näin on.
Mitä se on?
Kaakaota?
Ja paljon vaahtokarkkeja.
Juuri niin kuin haluat. -Suosikkiani. Kiitos.
Ei kestä kiittää.
Kuule…
Minun pitää pyytää anteeksi.
Ajattelin, mitä sanoit aiemmin pahasta poliisista.
Ja olet oikeassa.
Se ei ollut reilua.
Isäni oli aina sellainen,
ja vihasin sitä.
Tiedätkö?
Siksi pidän telttailusta.
Vain silloin sain olla oma itseni hänen seurassaan.
En halua, että pikkutytöstämme tuntuu sellaiselta.
Voi kulta, ei tunnu.
Ei. Olit uskomaton lasten kanssa tänään.
Sinä olit.
Se on itse asiassa vähän pelottavaa.
No… Okei.
Saatat olla jopa minua parempi.
Oikeasti? Tiedän, ettet tarkoita sitä. -En tietenkään.
Mutta oikeasti, kulta.
Sinusta tulee loistava isä.
Tärkeintä on, että tarjoamme molemmat sekä rakennetta että vapautta.
Eikö niin?
Loppujen lopuksi tärkeintä on se, että rakastamme pikkutyttöämme.
Tiedän.
Haluan, että hän on aina oma itsensä seurassamme.
Ihan totta, sinusta tulee loistava isä.
Oikeasti.
Hei.
Miten päiväsi sujui?
Se oli yksi parhaista -
ja pahimmista päivistä, mitä minulla on aikoihin ollut.
Sama täällä.
Kerro kaikki.
Hei. -Hei.
Palasimme juuri kylpylästä. Halusin sanoa hyvää yötä.
Millaista oli?
Siitä tuli mutapainia.
Meidät heitettiin ulos. -Oikeasti?
Niin. Se oli hulvatonta.
Hope ja Jo Ellen alkoivat heittää toisiaan mudalla, ja…
Villiä. -Se oli aika hullua.
Mutta hauskaa.
Kuulin tosin liikaa puhetta roikkuvista tisseistä -
ja hyllyvistä ruumiinosista. Hermostuin ajatuksesta, että menetän tämän.
Ei tuhlata siis aikaa.
No niin, ystäväni. Valomerkki.
Kaksi tequilaa.
Ilman jäitä.
Odotatko jotakuta toista?
Tämä on siemailtava tequila.
Miksi kiirehtiä?
Huomenta.
Kuuletko?
Kuulenko mitä?
Aivan.
Tuo on rauhan ja hiljaisuuden ääni.
Johnny ja Adrian lähtivät aamulla lasten kanssa.
Sääli. -Miksi?
Miten käy kapteeni Jack Sheridanin? Onko häntä enää?
Ei, en sanonut niin. Arrr!
Muistitko sammuttaa nuotion eilen?
Totta kai. Juuri ennen nukkumaanmenoa.
Oletko varma?
Jack.
Mitä tuossa suunnassa on?
Tuo on Virgin River.
Tekstitys: Merja Pohjola